

**މޯލްޑިވްސް ކަރެކްޝަނަލް ސަރވިސް**

**މާފުށި ޖަލުގައި މަސައްކަތްކުރާ އޮފިސަރުންނާއި މުވައްޒަފުންނަށް ކައްކާ ކާންދޭނެ ފަރާތެއް ހޯދުން**

**އަންދާސީހިސާބު ހުށަހެޅުމުގެ ދައުވަތު ކަރުދާސް**

**05 ޖުލައި 2020**

މަޢުލޫމާތު ކަރުދާސް

# ކެއުން ހަމަޖައްސައިދޭންޖެހޭ ފަރާތްތައް:

ހ. ޚިދުމަތް ދޭ ފަރާތުގެ އަމިއްލަ ޚަރަދުގައި، ޚިދުމަތް ހޯދާ ފަރާތަށް ބިލްކުރުމުން ފަހުން ފައިސާ ދައްކާގޮތަށް ތިރީގައިވާ ފަރާތްތަކަށް ކަނޑައަޅާފައިވާ މެނޫއާ އެއްގޮތަށް ކެއުން ހަމަޖައްސައިދޭން ވާނެއެވެ.

* + 1. މާފުށި ޖަލުގައި މަސައްކަތްކުރާ އޮފިސަރުންނާއި މުވައްޒަފުން.
    2. މާފުށި ޖަލަށް ޒިޔާރަތްކުރާ މޯލްޑިވްސް ކަރެކްޝަނަލް ސަރވިސްގެ އޮފިސަރުންނާއި މުވައްޒަފުން އަދި އެނޫން ފަރާތްތައް.
    3. މި މާއްދާގެ (1) އަދި (2) ގައި ބަޔާންކޮށްފައިވާ ފަރާތްތަކަށް ކެއުން ތައްޔާރުކުރަންވާނީ މިކަރުދާހުގައިވާ މެނޫ އާ އެއްގޮތްވާ ގޮތުގެމަތީންނެވެ. މެނޫއަށް ބަދަލެއް ގެންނަން ޖެހިއްޖެ ހިނދެއްގައި އެބަދަލެއް ގެނެވޭނީ ޚިދުމަތް ހޯދާ ފަރާތުން ލިޔުމަކުން ހުއްދަ ލިބުމުންނެވެ. އަގަށް ބަދަލު ނާންނަ ގޮތަށް ދެ ފަރާތުން ވާހަކަ ދައްކައިގެން 06 މަހުން 06 މަހުން މެނޫއަށް ބަދަލު ގެނެވިދާނެއެވެ.

ށ. މި އިޢުލާންގެ ދަށުން މަސައްކަތް ޙަވާލުކުރެވޭ ފަރާތަކާއެކު ކޮންޓްރެކްޓް ހެދޭނީ މީލާދީ 03 (ތިނެއް) އަހަރު ދުވަހުގެ މުއްދަތަކަށެވެ. މި މަސައްކަތް ކުރުމަށް ހަވާލުކުރެވޭ ފަރާތުން ޚިދުމަތް ދިނުމަށް ހުއްޓާލުމަށް ބޭނުންވާނަމަ، ޚިދުމަތްދޭނެ ފަރާތެއް ހޯދުމަށް އިޢުލާނުކޮށްގެން އެފަރާތެއް އައްޔަނު ކުރެވި ޚިދުމަތް ދިނުމަށް ހަވާލުކުރެވެންދެން، ކޮންޓްރެކްޓް ކުރެވިފައިވާ ފަރާތުން ދެމުންގެންދާ ޚިދުމަތްތައް މެދުނުކެނޑި 02 (ދޭއް) މަސްދުވަހުގެ މުއްދަތަށް ކުރިއަށް ގެންގޮސްދޭންވާނެއެވެ.

ނ. މާފުށި ޖަލަކީ އާއްމު ގޮތެއްގައި 287 އޮފިސަރުންނާއި މުވައްޒަފުން މަސައްކަތް ކުރަމުންގެންދާ ޖަލެކެވެ.

# ކެއުމާއި، ސައި ތައްޔާރުކުރަންޖެހޭ ގަޑިތައް:

ހ. ޢާންމު މަސްމަހު

ޢާންމު މަސްމަހުގައި ކެއުމާއި ސައި ތައްޔާރުކުރަން ޖެހޭނީ ތިރީގައިވާ ގަޑިތަކަށެވެ.

1- ހެނދުނު ސައި 06:30 ން 09:00 އަށް

2- ނުވަގަޑި 09.30 ން 10.30 އަށް

3- މެންދުރު ކެއުން 11:30 ން 14:00 އަށް

4- ހަވީރު ސައި 15:00 ން 17:00 އަށް

5- ރޭގަނޑު ކެއުން 19:00 ން 21:00 އަށް

6- ދަންވަރު ޑިއުޓީ މީހުންނަށް ދޭ ކެއުން 23:00 ން 01:30 އަށް

ށ. ރަމަޟާން މަސް

ރަމަޟާން މަހުގައި ކެއުމާއި ސައި ތައްޔާރުކުރަން ޖެހޭނީ ތިރީގައިވާ ގަޑިތަކަށެވެ.

1- ހާރު ކެއުން 00:00 ން 03:00 އަށް

2- ރޯދަ ވީއްލުން ( އިރުއޮއްސޭ ވަގުތުން ފެށިގެން 1 ގަޑިއިރު) އަށް

3- ތަރާވީސް 21:00 ން 22:00 އަށް

ނ. މީގެ އިތުރުން (ހ) އަދި (ށ) ގައި ބަޔާންކޮށްފައިވާ ގަޑިތަކަށް ޚިދުމަތް ލިބިގަންނަ ފަރާތުން ބަދަލެއްގެންނަން ނުވަތަ ވަގުތު އިތުރުކުރަން އެދިއްޖެނަމަ ޚިދުމަތްދޭ ފަރާތުން އެކަމެއް ކޮށްދޭންވާނެއެވެ.

ރ. މި ގަޑިތަކުގައި މެސްރޫމްތަކުން ޚިދުމަތް ހޯދުމަށް ނާދެވޭ ފަތާތްތަކަށް ކެއުމާއި ސައި، ޕެކްކޮށްގެން ގެންދަން އެދިއްޖެނަމަ، އެކަން ހަމަޖައްސައިދޭންވާނެއެވެ. އަދި ޖަލުން އެދިއްޖެ ހާލަތެއްގައި ކޮންމެ ކާ ގަޑިއެއްގައި ޖަލުގައި ޑިއުޓީގައި ތިބޭ އޮފިސަރުންގެ ކޮއްތު ކޮންމެ އޮފިސަރަކަށް ވަކިން ޕެކްކޮށް (ޑިސްޕޯސަބަލް ތަށީގައި) ފޯރުކޮށްދޭން ވާނެއެވެ. ޕެކްކުރާ ތަކެތި ފޯރުކޮށްދޭންވާނީ މަސައްކަތާ ޙަވާލުވާ ފަރާތުންނެވެ.

ބ. ޚިދުމަތް ދޭ ފަރާތުން، އެއްބަސްވުމުގައި ބަޔާންކުރާ ޚިދުމަތް ތައްޔާރުކޮށްދޭންޖެހޭ ފަރާތްތައް ފިޔަވައި އެހެން ފަރާތަކަށް، ޖަލުގައި ޤާއިމްކޮށްފައިވާ ވަސީލަތް ބޭނުންކޮށްގެން ޚިދުމަތް ތައްޔާރު ކުރެވޭނީ މާފުށި ޖަލުން ހުއްދަ ލިބިގެންނެވެ.

# ޚާއްސަ ކެއުން، ސައި، ފިނިބުއިން އަދި އެނޫން ކެއުން ހަމަޖެއްސުން:

ހ. ޚިދުމަތް ދޭ ފަރާތުން ޚިދުމަތް ހޯދާ ފަރާތަށް ޢާންމު ގޮތެއްގައި ހަމަޖައްސައިދޭންޖެހޭ ކެއުމާއި ސައިގެ އިތުރަށް ކުއްލިގޮތަކަށް ބަޔަކަށް ހަމަޖައްސަންޖެހޭ ކެއުން އަދި ޚާއްޞަ ކެއުން، ސައި ނުވަތަ ފިނިބުއިން ނުވަތަ އެނޫން ކެއުމެއް ހަމަޖައްސައި ދިނުމަށް ޚިދުމަތް ލިބިގަންނަ ފަރާތުން އެދިއްޖެނަމަ އެކަމަކަށް އެދޭ ފެންވަރަކަށް، އެދޭ އަދަދަކަށް އަދި އެދޭ ގަޑިއަކަށް ލަސްނުކޮށް އެޚިދުމަތް، ޚިދުމަތް ދޭ ފަރާތުން ފޯރުކޮށްދޭންވާނެއެވެ. އަދި މީގެ އިތުރުން ޚިދުމަތް ހޯދާ ފަރާތުން ކުއްލިގޮތަކަށް ބަޔަކަށް ކެއުމެއް ނުވަތަ ސައި ނުވަތަ ފިނިބުއިމެއް ތައްޔާރު ކުރަން ބޭނުންވެގެން ޚިދުމަތް ލިބިގަންނަ ފަރާތުން އެދިއްޖެނަމަ އެކަމެއް ޚިދުމަތް ދޭ ފަރާތުން ކޮށްދޭންވާނެއެވެ.

ށ. މާފުށި ޖަލަކީ އޮފިސަރުންގެ ޓްރޭނިންގ ހަރާކަތްތައް ހިންގާ މަރުކަޒަށްވާތީ، ޓްރޭނިންގ ހިނގަމުންދާ ދުވަސްވަރު، ޓްރޭނިންގ ހަދާ މީހުންނާއި، މުދައްރިބުންގެ ކެއުމަށް، ޕާރުސަލް ތައްޔާރުކުރަން އަންގައިފިނަމަ، އެދުވަހުގެ މެނޫގެ އަގަށް ފެތޭވަރަށް ޕާރުސަލްކުރަން ފަސޭހަ ބާވަތެއްގެ ކެއުމެއް ލިބޭނެގޮތް ހަމަޖައްސައިދޭންވާނެއެވެ. އަދި މެނޫގައިވާ ބުއިން ފުޅިފުޅިއަށް އެޅުމުގެ ބަދަލުގައި ބުއިމަށް ގެންދެވޭ ޖޫސްފަދަ ތަކެއްޗަކީ ޕަކެޓް، ފުޅި، ދަޅު ފަދަ ތަކެތި ކަމުގައި ހަމަޖައްސައިދޭންވާނެއެވެ.

ނ. މެނޫގައި ހިމެނޭ ނުވަގަޑި ސައި ޕެކްކޮއްގެން ގެންދަން އެދިއްޖެނަމަ، ފަސޭހައިން ގެންދެވޭ ބާވަތުގެ ޖޫހާއި ބިސްކޯދު ހިމަނައިގެން ތައްޔާރުކޮށްދޭންވާނެއެވެ. މިސާލަކަށް ފުޅި، ދަޅު، ޕަކެޓް، އެޕޯލޯ، ނިއުޓްރޯ ބިސްކޯދުފަދަ ބާވަތްތައް.

ރ. ޚިދުމަތް ހޯދާ ފަރާތުންކުރާ އެކިއެކި ރަސްމީ ދަތުރުތަކަށާއި، ބާއްވާ އެކިއެކި ޙަރާކާތްތަކުގައި ބައިވެރިވާ މީހުންނަށް ކެއުން ހަމަޖައްސައިދިނުމަށް އެދުމުން އެކަން ޚިދުމަތް ދޭ ފަރާތުން ކޮށްދޭންވާނެއެވެ. އަދި ޚިދުމަތް ދޭ ފަރާތުން ޢާންމުކޮށް ލިބެން ހުންނަ އަގަށްވުރެ ބޮޑުކޮށް އެއްޗެއް ގަންނަނަމަ ޚިދުމަތް ލިބިގަންނަ ފަރާތުގެ ލަފާ ހޯދަންވާނެއެވެ.

ބ. ޚާއްސަ ކެއުން ތައްޔާރުކުރާ ސަރަހައްދުގައި، މަސައްކަތާ ހަވާލުވާ ފަރާތުން، ޖަލުން އެދޭ ފެންވަރަކަށް ގޮނޑިއާއި މޭޒުޖަހައި، މޭޒާއި ގޮނޑީގައި ފޮތިއަޅައި ތަން ޒީނަތްތެރިކޮށްދޭންވާނެއެވެ. އަދި މިކަމަކަށް (ތަން ތައްޔާރުކޮށް ޒީނަތްތެރި ކުރުމަށް) ބިލެއް ނުކުރެވޭނެއެވެ.

ޅ. ރަމަޟާން މަހުގެ ފަހު ރޯދަ ދުވަހުގެ ރޯދަ ވީއްލާގަޑި ނިމުނުކަމުގައިވިޔަސް އެރޭގެ ތަރާވީސް ޚިދުމަތް ދޭ ފަރާތުން ތައްޔާރުކޮށްދޭންވާނެއެވެ. އަދި ޢާންމު މަސްމަހުގެ މެނޫއަށް ތަކެތި ތައްޔާރުކުރަން ފަށާނީ އެރޭ ދަންވަރު 23:00 ގެ ފަހުންނެވެ.

ކ. ޝައްވާލު މަހުގެ ހަ ރޯދަ ހިފާ މީހުންނަށް ކެއުން ތައްޔާރުކުރާނީ، ރަމަޝާންމަހުގެ މެނޫއާ އެއްގޮތަށް، އެމަހަށް ކަނޑައަޅާފައިވާ ރޭޓުންނެވެ.

އ. ސުންނަތް ފޯދަ ހިފާ ފަރާތްތަކަށް، މާފުށި ޖަލުން އެދިއްޖެނަމަ، އާންމު މަސްމަހުގެ މެނޫގައި ކަނޑައަޅާފައިވާ ރޭޓަށް، ރޯދަ ވީލްލުމާއި ހާރު ކެއުން ތައްޔާރުކޮށްދޭން ވާނެއެވެ.

ވ. ޑޮކްޓަރުގެ ލަފާގެ މަތިން ވަކި ޚާއްޞަ ކެއުމެއް ދޭންޖެހޭ އޮފިސަރުންނާއި މުވައްޒަފުންނަށް މާފުށި ޖަލުން ލިޔުން ހުށަހެޅުމުން އާންމު މަސްމަހުގެ މެނޫގައި ކަނޑައަޅާފައިވާ ރޭޓަށް، އެކެއުމެއް ހަމަޖައްސައިދޭންވާނެއެވެ.

މ. ޚިދުމަތް ހޯދާ ކޮންމެ މީހަކަށް މެނޫތަކުގައިވާ ކެއުމާއި، ސަޔާއެކު ބޯފެނުގެ ގޮތުގައި 500 އެމް.އެލްގެ މިނަރަލް ވޯޓަރ ފުޅިއެއް ދޭންޖެހޭނެއެވެ.

ފ. މެސްރޫމްގައި އަބަދުވެސް ބޯފެން (މިނަރަލް ވޯޓަރ) ދުފުން، ޓިޝޫ އަދި ކޮފީ ލިބެން ހުންނަންވާނެއެވެ.

ދ. ޚާއްޞަ ދުވަސްތައް ގޮތުގައި ފާހަގަކުރާ ދުވަސްތައް:

- ފިޠުރު ޢީދު ދުވަސް

- އަޟްޙާ ޢީދު ދުވަސް

- ޤައުމީ ދުވަސް

- ރަބީޢުލްއައްވަލް މަހުގެ 12 ވަނަ ދުވަސް

- މިނިވަން ދުވަސް

- ނަޞްރުގެ ދުވަސް

- ޖުމްޙޫރީ ދުވަސް

- މާފުށި ޖަލުގެ އަހަރީ ދުވަސް (01 ނޮވެންބަރު)

- މޯލްޑިވްސް ކަރެކްޝަނަލް ސަރވިސްގެ އަހަރީ ދުވަސް (14 އޯގަސްޓް)

# ކާ މީހުންގެ އަދަދު ބެލެހެއްޓުން:

ހ. ކޮންމެ ދުވަހަކުވެސް، އެދުވަހެއްގެ 22.00 ގެ ކުރިން، ޖެހިގެން އަންނަ ދުވަހަށް ކައްކަންޖެހޭ މީހުންގެ އަދަދު، ގަޑިތައް ވަކިވަކިން އެނގޭގޮތަށް ލިޔުމުން ޚިދުމަތް ދޭ ފަރާތަށް މާފުށި ޖަލުން ހަވާލު ކުރަންވާނެއެވެ.

# ބިލްކުރުން:

ހ. ޚިދުމަތް ދޭ ފަރާތުން ޚިދުމަތް ހޯދާ ފަރާތަށް ބިލްކުރަންވާނީ ކޮންމެ ދުވަހަކަށްވެސް ކެއުމަށް އޯޑަރ ދީފައިވާ އަދަދަށް، ކޮންމެ މަހެއްގެ 01 އިން 15 އަށް އަދި 16 އިން އެމަހެއްގެ ނިޔަލަށެވެ. އިތުރަށް ކާ މީހުންނަށް ބިލް ކުރަންވާނީ ތަފްސީލް އެނގޭގޮތަށެވެ. ބިލް ކުރާނީ ކޭ މީހުންގެ އަދަދު ދުވަހު ޝީޓަށް ބަލައިގެން އެއިރަކަށް ޖެހޭ ރޭޓަކުންނެވެ. މިގޮތުން ބިލް ކުރާއިރު ހެދުނު ސައި، ނުވަގަޑި، މެންދުރު ކެއުން، ހަވީރު ސައި، ރޭގަނޑު ކެއުން އަދި ދަންވަރު ކެއުން ވަކި ވަކިން އެނގޭގޮތަށް ހުންނަންވާނެއެވެ.

ށ. ޚިދުމަތް ދޭ ފަރާތުން ޚިދުމަތް ހޯދާ ފަރާތަށް ރަމަޟާންމަހުގެ ބިލް ހުށަހަޅާނީ ވަކިންނެވެ.

ނ. ރަސްމީ ކަންކަމާ ގުޅިގެން ކެއުން ހަމަޖައްސައިދެވޭ ފަރާތްތަކުގެ ކެއުމުގެ ބިލްވެސް ޚިދުމަތް ދޭ ފަރާތުން ތައްޔާރުކުރަންވާނީ މުޅިން ވަކިންނެވެ.

ރ. ޢާންމުކޮށް އިރުންއިރަށް ލިބޭ ކެއުމުގެ އިތުރަށް ޚިދުމަތް ދޭ ފަރާތުން ތައްޔާރުކުރެވޭ ކެއުންތަކަށާއި، ދޫކުރެވޭ ތަކެއްޗަށް ބިލްކުރާނީ ދުވަހުން ދުވަހަށެވެ. މި ބިލްތައް ޚިދުމަތް ހޯދާ ފަރާތަށް ހުށަހަޅާނީ ކޮންމެ 30 (ތިރީސް) ދުވަހަކުންނެވެ. ޚާއްސަ ކެއުން އޮންނަ ދުވަސްދުވަހު ޚިދުމަތް ދޭ ފަރާތުން ޚިދުމަތް ހޯދާ ފަރާތަށް ބިލް ކުރާނީ ހަމަޖެހިފައިވާ ރޭޓަކުން އެކެއުމަކަށް ވަކީންނެވެ.

ބ. ޚިދުމަތް ދޭ ފަރާތުން ޚިދުމަތް ހޯދާ ފަރާތަށް، ޚިދުމަތުގެ ބިލް ހުށަހަޅާނީ މޯލްޑިވްސް ކަރެކްޝަނަލް ސަރވިސްގެ ހެޑް އޮފީހަށެވެ. އަދި ޚިދުމަތް ދޭ ފަރާތުން ޚިދުމަތް ހޯދާ ފަރާތަށް ހުށަހަޅާ ބިލުގައި އެއްވެސް މައްސަލައެއް އޮތްނަމަ އެކަން ޚިދުމަތް ދޭ ފަރާތަށް 48 (ސާޅީސްއަށެއް) ގަޑިއިރު ތެރޭގައި ޚިދުމަތް ހޯދާ ފަރާތުން އަންގަންވާނެއެވެ. ބިލް ހުށަހެޅުމުން ބިލްގައި އެއްވެސް މައްސަލައެއް ނެތްނަމަ ބިލް ހުށަހަޅާތާ 20 (ވިހި) ދުވަހުގެ ތެރޭގައި މިނިސްޓްރީ އޮފް ފިނޭންސްއަށް ފޮނުވަންވާނެއެވެ. (މި 20 ދުވަސް ގުނާނީ ބަންދު ދުވަސްތައް ނުހިމަނައެވެ.) ބިލް ކުރާއިރު ދުވަސް ގުނަންފަށާނީ 00.00 އިން ފެށިގެންނެވެ. އަދި ނިމޭނީ 23.59 އަށެވެ.

ޅ. މެނޫގައި ހިމެނިފައިވާ ތަކެތީގެ އިތުރުން އަގުހުށައަޅާ ފޯމުގައި އަގު ކަނޑައެޅިފައިނުވާ އެއްޗެއް ތައްޔާރުކުރަން ޚިދުމަތް ލިބިގަންނަ ފަރާތުން ޚިދުމަތް ދޭ ފަރާތުގައި އެދިއްޖެނަމަ އެއެއްޗެއް ތައްޔާރުކޮށްދޭންޖެހޭނީ ދެ ފަރާތުން އެއަގަކަށް އެއްބަސްވެ ލިޔުމެއްގައި ދެ ފަރާތުން ސޮއި ކުރުމަށްފަހުގައެވެ. އަދި މިއެއްބަސްވި ލިޔުން ހުށަހަޅާ ބިލާއެކު ފޮނުވަންވާނެއެވެ.

# މަސައްކަތް ހަވާލުކުރާ ފަރާތުން މަސައްކަތާ ޙަވާލުވާ ފަރާތަށް ހަވާލުކޮށްދެވޭނެ ތަންތަން:

ހ. ކައްކާ ކާންދިނުމުގެ މަސައްކަތްކުރުމަށް ތިރީގައި ބަޔާންކޮށްފައިވާ ތަންތަން ޚިދުމަތް ދޭ ފަރާތާ ހަވާލު ކުރެވޭނެއެވެ.

1. ބަދިގެ
2. މެސްރޫމް
3. އިދާރީ މަސައްކަތްކުރާނެ ތަނެއް
4. މުދާ ބެހެއްޓުމަށް ގުދަނެއް
5. ފުރިޖްތައް ބަހައްޓާނެ ތަނެއް
6. މަސްކަނޑާ ތަނެއް
7. 01 ފާޚާނާ
8. ރެސްޓް އޭރިއާ

ށ. ޚިދުމަތް ދޭ ފަރާތާ ހަވާލު ކުރެވޭ މެސްރޫމްގެ ކަރަންޓާއި މެސްރޫމުން ކާމީހުން އަތްދޮވުމަށް ބޭނުންކުރާ ފެން ފިޔަވައި އެނޫން ތަންތަނުގެ ކަރަންޓާއި ފެނަށް ހިނގާ ޚަރަދު ކުރަންޖެހޭ މަސައްކަތާ ޙަވާލުވާ ފަރާތުންނެވެ.

# ތަނާއި، ތަކެއްޗަށް ލިބޭ ގެއްލުމާއި މަރާމާތު ކުރުމާއި އައުކުރުން:

ހ. ޚިދުމަތް ހޯދާ ފަރާތުން ޚިދުމަތް ދޭ ފަރާތާ ޙަވާލުކުރާ ތަކެތީގެ ތެރެއިން އެއްވެސް އެއްޗެއް ހަލާކުވެއްޖެނަމަ، އޭގެ އެހެން އެއްޗެއް ނުވަތަ އެފެންވަރުގެ އެހެން އެއްޗެއް ޚިދުމަތް ދޭ ފަރާތުން ޚިދުމަތް ހޯދާ ފަރާތަށް ބަދަލުގައި ދޭންވާނެއެވެ. އަދި އެއެއްޗަކީ ޚިދުމަތް ހޯދާ ފަރާތުން ޤަބޫލުކުރާ ފެންވަރުގެ އެއްޗަކަށްވާންވާނެއެވެ. ޚިދުމަތް ދޭ ފަރާތުން ޚިދުމަތާއި ޙަވާލުވާއިރު ޚިދުމަތް ހޯދާ ފަރާތުން ޙަވާލުކުރާ ތަކެތީގެ ތެރެއިން ބައުވާ ތަކެއްޗާއި، ގިނަދުވަސްވެގެން ހަލާކުވާ ތަކެތީގެ ބަދަލުގައި ޚިދުމަތް ދޭ ފަރާތުން ޚިދުމަތް ހޯދާ ފަރާތަށްދޭން ވާނެއެވެ. ޚިދުމަތް ދޭ ތަނަށް (ޖަލުގައި ޚިދުމަތް ދިނުމަށް ޚާއްޞަ ކުރެވިފައިވާ ތަންތަނަށް) ލިބޭ ގެއްލުންތަކުގެ ތެރެއިން ޚިދުމަތް ދޭ ފަރާތުގެ މުވައްޒަފެއްގެ ފަރުވާކުޑަކަމުން ޚިދުމަތް ދޭ ތަނުގެ ޢިމާރާތަށް ނުވަތަ އެހެން އެއްވެސް އެއްޗަކަށް ގެއްލުމެއް ލިބިއްޖެނަމަ ޚިދުމަތް ހޯދާ ފަރާތުން ޤަބޫލުކުރާ ފެންވަރަކަށް އެތަނެއް ނުވަތަ އެއެއްޗެއް މަރާމާތުކޮށްދޭން ޖެހޭނެއެވެ. ޤުދުރަތީ ހާދިސާ ނުވަތަ ކާރިސާ ތަކުން ގެއްލުމެއް ލިބިއްޖެނަމަ ކުރަންޖެހޭ މަރާމާތުތައް ކޮށްދޭނީ ޚިދުމަތް ހޯދާ ފަރާތުންނެވެ.

ށ. މަސައްކަތާ ޙަވާލުވުމަށްފަހު މިމަޢުލޫމާތު ކަރުދާހުގެ 6 ވަނަ މާއްދާގެ (ހ) ގައި ބަޔާންކޮށްފައިވާ ތަންތަނުގެ މަރާމާތުގެ ކުދިކުދި މަސައްކަތްތައްކަމުގައިވާ އަތްދޮންނަ ތަށީގެ އިސްކުރު ބަދަލުކުރުން، ފެންކަރާއި ގުލީ ބަދަލުކުރުން، ތަޅާއި ތަންޑުފަދަ ތަކެތި ބަދަލުކުރުން، ހޮޅިބުރި / ބޮކި ބަދަލުކުރުން އަދި އޭ.ސީ ސަރވިސްކުރުން ފަދަ މަސައްކަތްތަކަކީ ޚިދުމަތްދޭ ފަރާތުގެ ޒިންމާއެކެވެ.

# ސާފުތާޙިރުކަން:

ހ. ކައްކާ ތަކެއްޗާއި ކައްކާ މީހުންނާއި، ކެއިންބުއިމުގެ ޚިދުމަތްދޭން ބޭނުންކުރާ ތަންތަނާއި އެކަންކަމުގައި ހަރަކާތްތެރިވާ މީހުންނާއި، ހިފާގެންގުޅޭ ތަކެއްޗާއި އަދި ތަނުގެ ސާފުތާހިރުކަން ޚިދުމަތް ހޯދާ ފަރާތުން ޤަބޫލުކުރާ އަދި މޯލްޑިވްސް ފުޑް އެންޑް ޑުރަކް އޮތޯރިޓީން ހުއްދަކުރާ ފެންވަރެއްގައި ޚިދުމަތް ދޭ ފަރާތުން ދަމަހައްޓަންވާނެއެވެ.

ށ. ކައްކާ ކެއުން ތައްޔާރުކުރުމަށް ބޭނުންކުރާ ކަނޑުމަހާއި އެއްގަމު މަސް ފުރިޖްކުރަންޖެހޭނީ ވަކި ދެ ފުރިޖެއްގައެވެ. އަދި މިއިން ފުރިޖެއްގައި ސޮފްޓް ޑްރިންކްސް، ބޯ ފެން، ޖޫސް ފަދަ ތަކެތި ބަހައްޓައިގެން ނުވާނެއެވެ. މިފަދަ ތަކެތިވެސް ފުރިޖްކުރަންވާނީ ވަކި ފުރިޖެއްގައެވެ. އަދި މިދެންނެވި ތަކެތި ގެންގުޅުމުގައި ހެލްތު މިނިސްޓްރީން ހަދާފައިވާ ގަވައިދުތަކަށް ފުރިހަމައަށް ޢަމަލުކުރަންވާނެއެވެ.

ނ. ބޭނުން ކުރުމަށް ފްރިޖުން ނަގާ މަސް ދެވަނަ ފަހަރަށް ބޭނުން ކުރުމަށް ފްރިޖަށް ލައިގެން ނުވާނެއެވެ.

ރ. ޚިދުމަތް ދޭ ފަރާތުން ހައިޖީން ފެންވަރު ދަށްކޮށް ތައްޔާރުކޮށްފައިވާ ކެއުމެއް ނުވަތަ ބުއިމެއް ނުވަތަ ގެނެސްފައިވާ އެއްޗެއް ކައިބޮއެ ނުވަތަ ބޭނުންކުރުމުގެ ސަބަބުން އެއްވެސް މީހަކަށް ގެއްލުމެއްވެއްޖެނަމަ، އެކަމުގެ ފުރިހަމަ ޒިންމާ ޚިދުމަތް ދޭ ފަރާތުން އުފުލަން ޖެހޭނެއެވެ. އަދި މިކަމުގެ ސަބަބުން ލިބޭ ގެއްލުމުގެ ނުވަތަ ހިނގާ ޚަރަދެއްގެ ބަދަލު ދިނުމަށް ޚިދުމަތް ހޯދާ ފަރާތުން އަންގައިފިނަމަ، އެބަދަލެއް ދޭން ޖެހޭނެއެވެ.

ބ. ޚިދުމަތް ދޭ ފަރާތާ ޙަވާލުކުރެވިފައިވާ ތަންތަނާއި ސަރަޙައްދު ކޮންމެ ކާގަޑި/ސައިގަޑިއެއް ނިމުމުން، ޖެހިގެން އަންނަ ކާގަޑި/ސައިގަޑި ފެށުމުގެ ކުރިން ކުނިކަހާ، މޮޕްކޮށް ސާފުކޮށް ބެލެހެއްޓުމަކީ ޚިދުމަތް ދޭ ފަރާތުގެ ޒިންމާއެކެވެ. މީގެ އިތުރުންވެސް ޚިދުމަތް ހޯދާ ފަރާތުން ބާއްވާ އިންސްޕެކްޝަން ތަކުގައި ޚިދުމަތް ހޯދާ ފަރާތުން އަންގާ ގޮތެއްގެ މަތިން ޚިދުމަތް ދޭ ފަރާތުން އެތަންތަން ސާފުކުރަންވާނެއެވެ. އަދި ޚިދުމަތް ހޯދާ ފަރާތުން ޚިދުމަތް ދޭ ފަރާތާއި ޙަވާލުކޮށްފައިވާ ތަނާއި ތަކެތި ސާފުކުރުމަށް ބާރުގަދަ ކެމިކަލް ބޭނުންކޮށްގެން ނުވާނެއެވެ. ޚާއްޞަކޮށް ތަށިފަދަ ތަކެތި ދޮވުމަށް ބްލީޗް ފަދަ ތަކެތި ބޭނުންކުރުމުގެ ބަދަލުގައި މިފަދަ ތަކެތި ދޮވުމަށް ބޭނުންކުރަންވާނީ އެކަމަށް ޚާއްޞަ، ޚިދުމަތް ހޯދާ ފަރާތުން ޤަބޫލުކުރާ ތަކެއްޗެވެ.

ޅ. ކުނީގެ ގޮތުގައި ބާކީވާ އެއްޗެއްސާއި، ކުނިވާ ޒާތުގެ ހުރިހާ އެއްޗެއް އަދި އުކާލަންޖެހޭ ހުރިހާ އެއްޗެއް، އުކާލުމަށް ހާއްސަކޮށްފައިވާ ތާކަށް އުކާލަންޖެހޭނީ ޚިދުމަތް ދޭ ފަރާތުންނެވެ. މިގޮތުން މަދުވެގެން ދުވާހަކު ދެ ފަހަރު ކުނި އުކާލަންވާނެއެވެ. އަދި އުކާލަންޖެހޭ އެއްވެސް އެއްޗެއް ކުނިވެ، ވަސްނުބައިވަންދެން އުކާނުލައި ބަހައްޓައިގެން ނުވާނެއެވެ.

ކ. ޖަލުގެ އެއްތަނުން އަނެއްތަނަށް ބަންދުކޮށްގެން ނުވަތަ އެނޫންވެސް ގޮތަކަށް ތަކެތި އެއްތަނުން އަނެއްތަނަށް އުފުލާއިރު، ރައްކާތެރިކަމާއެކު އެތަކެތި އުފުލުމަށް އެކަށީގެންވާ ކޮންޓެއިނަރ ފަދަ ތަކެތި ބޭނުން ކުރަންވާނެއެވެ.

އ. ޚިދުމަތް ދޭ ފަރާތުން ކެއްކުމަށް ބޭނުންކުރާ ސާމާނު ދޮވެ ސާފުކޮށް ބަލަހައްޓަން ޖެހޭނެއެވެ. މިކަމާ ގުޅިގެން ކުރަންޖެހޭ އެންމެހާ ޚަރަދެއް ކުރާނީ މަސައްކަތާ ހަވާލުވާ ފަރާތުންނެވެ.

ވ. ޚިދުމަތް ދޭ ފަރާތުން ގެންގުޅޭ މުވައްޒަފުންގެ ގައިން އެހެން މީހުންނަށް އުނދަގޫވާ ޒާތުގެ ވަހެއް ދުވައިގެން ނުވާނެއެވެ. އަދި މިމީހުން ތިބެންވާނީ އަބަދުވެސް ގައިން ތާހިރުވެ މީރުވަސްދުވާ ޒާތުގެ އެއްޗެހި ބޭނުންކޮށްގެނެވެ.

# ޚިދުމަތް ދޭ ފަރާތުން ގެންގުޅޭ މުވައްޒަފުން:

ހ. ކައްކާ ކާންދިނުމުގެ ޚިދުމަތް ދިނުމުގައި ޚިދުމަތް ދޭ ފަރާތުގެ މުވައްޒަފުންގެ ގޮތުގައި ގެންގުޅުމަށް އިސްކަންދޭންވާނީ ދިވެހިންނަށެވެ. ޚިދުމަތް ހޯދާ ފަރާތުގެ އޮފިސަރ މެސްރޫމްގައި ވެއިޓަރުންގެ ގޮތުގައި ގެންގުޅެންޖެހޭނީ އެކަމުގެ ތަޖުރިބާ ހުރި މީހުންނެވެ.

ށ. ކައްކާ ކާންދިނުމުގެ މަސައްކަތް މެނޭޖު ކުރުމަށް މެނޭޖަރެއްގެ ގޮތުގައި ދިވެއްސަކު ހުންނަންވާނެއެވެ. އަދި ކައްކާ ކާންދިނުމުގެ ޚިދުމަތްދޭ ހުރިހާ ވަގުތެއްގައިވެސް ދިވެހި ސްޕަވައިޒަރަކު ހުންނަންވާނެއެވެ.

ނ. ސްޕަވައިޒަރީ ލެވަލްގައި ގެންގުޅޭ މުވައްޒަފުންނާއި، އިސް ކައްކާއިންނާއި، ހެޑް ވެއިޓަރުން އަދި ސްޓޮކާއި ހަވާލުވެ ހުންނަ މުވައްޒަފަކީ ދިވެއްސަކަށް ވާންޖެހޭނެއެވެ. އަދި މިމުވައްޒަފުންނަކީ އެމީހުންނާ ހަވާލުކޮށްފައިވާ ދާއިރާއަކުން ގޮތް ނިންމޭވަރުގެ ބަޔަކަށް ވާންޖެހޭނެއެވެ. އަދި މަސައްކަތާ ގުޅޭ ގޮތުން ޖަލުން ގެންގުޅޭ ލިޔެކިތުންތަކުގައި ސޮއިކުރެވޭ މީހުންނަށް ވާންޖެހޭނެއެވެ.

ރ. މުވައްޒަފުން ގެންގުޅުމުގައްޔާއި އަދި މުވައްޒަފުން ލައްވައި މަސައްކަތް ކުރުވުމުގައި، ދިވެހިރާއްޖޭގެ ވަޒީފާއާބެހޭ ޤާނޫނާއި އެނޫންވެސް މުވައްޒަފުންގެ ޙައްޤުތަކާ ގުޅޭގޮތުން ހަދާފައިވާ ޤާނޫނުތަކާ އެއްގޮތަށް ޢަމަލުކުރަންވާނެއެވެ. އަދި އެމީހުންނަށް ވަޒީފާ ދޭފަރާތުން ދޭންޖެހޭ އެއްވެސް އިނާޔަތެއް ނުވަތަ ޚިދުމަތެއް ވިޔަސް ނުލިބުމުގެ ސަބަބުން ކުރަންޖެހޭ އެއްވެސް އިޙުތިޖާޖެއް ނުވަތަ ހިތްހަމަ ނުޖެހުމުގެ އެއްވެސް ޝުޢޫރެއް ފާޅުކުރުމުގައި ނުވަތަ ހަރަކާތެއް ހިންގުމުގައި ޖަލުގެ އެއްވެސް ތަނެއް ނުވަތަ ސަރަހައްދެއް ބޭނުންކޮށްގެން ނުވާނެއެވެ.

ބ. މެސްރޫމް، ބަދިގެފަދަ ތަންތަނުގައި މަސައްކަތްކުރާ މުވައްޒަފުންގެ ތެރޭގައި ބޯ ދިގުކޮށް، ކަންފަތުގައި މުދިލާ ބޮލުގައި ކުލަޖައްސާ އަދި އެނޫންވެސް ގޮތަކުން މީހާގެ ޑީސަންޓްކަން ގެއްލޭފަދަ ގޮތްގޮތަށް ތިބޭ މީހުންނާއި ޖަލުގައި ކަނޑައަޅާފައިވާ އަޚްލާޤީ މިންގަނޑާ ޚިލާފުވާފަދަ ގޮތްގޮތަށް އުޅޭ މީހުން ކެއިން ބުއިމުގެ ޚިދުމަތް ދިނުމުގެ ކަންކަމުގައި ނުގެންގުޅެވޭނެއެވެ.

ޅ. ކޮންޓެރެކްޓަރުގެ މުވައްޒަފުންގެ ގޮތުގައި ގެންގުޅޭ ހުރިހާ އެންމެންނަކީވެސް އަޚްލާޤު ރަގަޅު މީހުންނަން ވާންވާނެއެވެ. ޚާއްސަ ގޮތެއްގައި މެސްރޫމްގައި ހަރަކާތްތެރިވާ މުވައްޒަފުންނަކީ ރީތި ބަހުން މުޚާތަބުކުރަން އެނގޭ، ތަޖުރިބާހުރި، ސާފުތާހިރު އަދި އަޚްލާޤު ރަގަޅު މީހުންނަށް ވާންޖެހޭނެއެވެ.

ކ. ޚިދުމަތް ދޭ ފަރާތުން އިސް ކައްކާއިންގެ ގޮތުން ޚިދުމަތް ދިނުމުގައި ގެނެވޭ މީހުން ވާންވާނީ ކެއްކުމުގެ ތަޖުރިބާ ހުރި އަޚްލާގު ރަނގަޅު މީހުން ކަމުގައެވެ. މިގޮތުން ގެނެވޭ މީހުންނަކީ މެނޫގައި ހިމެނޭ ތަކެތި ކެއްކުމާއި ތައްޔާރުކުރަން އެނގޭ ބަޔަކަށް ވާންވާނެއެވެ. އަދި ކެއްކުމުގެ ދާއިރާއިން އެމީހަކަށް ލިބިފައިވާ ތަޖުރިބާ އެނގޭގޮތަށް ހުށަހަޅަން ވާނެއެވެ.

އ. ޚިދުމަތް ދޭ ފަރާތުގެ މުވައްޒަފުން ޚިދުމަތް ދިނުމަށާއި، މެސްރޫމްތައް ސާފުކުރުމަށާއި، އެނޫންވެސް ކެއިން ބުއިމުގެ ޚިދުމަތް ދިނުމާ ގުޅުންހުރި މަސައްކަތްތައް ކުރުމުގެ އިތުރުން ބޭކާރުގޮތުގައި މެސްރޫމްތަކުގައި ތިބުމަކީ މަނާ ކަމެކެވެ.

ވ. ޚިދުމަތް ދޭ ފަރާތުގެ އެއްވެސް މުވައްޒަފަކީ ވޭތުވެދިޔަ 03 އަހަރު އެއްވެސް ބާވަތެއްގެ މައްސަލައެއްޖެހި ބަންދެއް ވެފައިވާ މީހަކަށް ވެގެން ނުވާނެއެވެ. އަދި ފުލުސް އޮފީހުގައި، ރަށެއްގެ ރަށުކައުންސިލް އިދާރާގައި، އަތޮޅު ކައުންސިލްގެ އިދާރާގައި ނުވަތަ ޝަރީޢަތުގައި މައްސަލައެއް އޮތް މީހަކަށް ވެގެންނުވާނެއެވެ.

މ. ޖަލަށް ވަދެނިކުމެ ހަދާ މީހުން ޢަމަލުކުރުމަށް ހަދާފައިވާ ގަވައިދުތަކަށާއި އުސޫލުތަކަށް އަދި ދަމަހައްޓާ މިންގަނޑުތަކަށް ފުރިހަމައަށް ކިޔަމަންތެރިވާން ޖެހޭނެއެވެ. އަދި ޚިދުމަތް ދޭ ފަރާތުގެ މުވައްޒަފުންނަށް ކަނޑައަޅާފައިވާ ސަރަހައްދު ފިޔަވައި ޖަލުގެ އެހެން ސަރަހައްދުތަކަށް ގޮސްހެދުމަކީ މަނާ ކަމެކެވެ. އަދި އެހެން ސަރަހައްދަކަށް ދާންޖެހިއްޖެނަމަ، ދެވޭނީ ޖަލުގެ އޮފިސަރެއް ނުވަތަ މުވައްޒަފަކާ އެކުގައެވެ. މީގެއިތުރުން ޖަލުގެ އެއްވެސް ސަރަހައްދެއްގެ އަދި އެއްވެސް ފަރާތެއްގެ ފޮޓޯ އަދި ވީޑިއޯކޮށް، ޖަލުގައި ހިނގާ ކަންތައްތަކާ ބެހޭގޮތުން އެއްވެސް ވާހަކައެއް ނުވަތަ މަޢުލުމާތެއް އާންމުންގެ ތެރޭގައި ނުވަތަ އެހެންވެސް ފަރާތަކަށްދީ، ނުވަތަ ދައްކާ ހެދުމަކީ މަނާ ކަމެކެވެ. މިއިން ކަމެއް ކޮށްފިނަމަ، އެމީހަކާ ދޭތެރޭ ޤާނޫނީ ފިޔަވަޅު އެޅޭނެއެވެ.

ފ. މިސަރވިސްއާއެކު އެއްބަސްވުން އެކުލަވާލުމަށްފަހު ޚިދުމަތް ދޭ ފަރާތުން ވަޒީފާއަށް ގެންނަމީހާ ވަޒިފާއަށް ގެނައުމުގެ ކުރިން، އެމީހެއްގެ ޕޮލިސް ރިޕޯޓާއި ސިއްޙީގޮތުން ރައްކާތެރިކަމުގެ ސެޓްފިކެޓް (މެޑިކަލް ސެޓްފިކެޓް) އަދި ސްޓޭމްޕް ސައިޒުގެ ފޮޓޯ އަދި އައި،ޑީ ކާޑް ކޮޕީ އަދި ވަޒީފާ ދިންކަމުގެ ލިޔުން މާފުށި ޖަލަށް ހުށަހަޅަންވާނެއެވެ. އަދި ބިދޭސީއެއްނަމަ، ޕާސްޕޯޓް، ވޯކްޕާމިޓް / ވޯކް ވިސާ، މެޑިކަލް ސެޓްފިކެޓްގެ ކޮޕީ އަދި ޕޮލިސް ރިޕޯޓް އަދި ވަޒީފާ ދިންކަމުގެ ލިޔުން ހުށަހަޅަންވާނެއެވެ. އަދި ލިޔުންތައް ހުށަނާޅާ ފަރާތެއް ކައްކާ ކާންދިނުމުގެ އެއްވެސް ކަމެއްގައި ނުގެންގުޅެވޭނެއެވެ. ކައްކާ ކާންދިނުމުގެ ޚިދުމަތުގައި އުޅޭ ހުރިހާ މީހުންގެ މެޑިކަލް ރިޕޯޓް ކޮންމެ 6 މަހަކުން އެއްފަހަރު ޚިދުމަތް ހޯދާ ފަރާތަށް ހުށަހަޅަންވާނެއެވެ.

ދ. ޚިދުމަތް ދޭ ފަރާތުން ޚިދުމަތް ދިނުމަށް ގެންނަ ހުރިހާ މުވައްޒަފުންވެސް މަސައްކަތު ގަޑީގައި ތިބެންވާނީ އެމީހުންނަށް ކަނޑައަޅާފައިވާ ޔުނީފޯމްގައެވެ. މިގޮތުން ޔުނީފޯމް އަޅަންޖެހޭނީ މިކަރުދާހުގައިވާ ނަމޫނާއާ އެއްގޮތަށެވެ.

ތ. ދުންފަތުގެ އިސްތިއުމާލު ކުރުމަށް ކަނޑައަޅާފައިވާ ސަރަހައްދު ފިޔަވައި އެހެން ސަރަހައްދުތަކުގައި، ޚިދުމަތް ދޭ ފަރާތުގެ މުވައްޒަފުން ދުންފަތުގެ އިސްތިއުމާލު ކުރުމަކީ މަނާ ކަމެކެވެ.

ލ. ޚިދުމަތް ދޭ ފަރާތުގެ މުވައްޒަފުން، ޖަލަށް ވަދެނިކުމެ ހެދުމަށާއި ޖަލު ސަރަހައްދުގައި އުޅޭއިރު، ޖަލުން ފޯރުކޮށްދޭ އައި،ޑީ ކާޑް ބޭނުން ކުރަންޖެހޭނެއެވެ. އަދި ކާޑް ގެއްލިއްޖަނަމަ ނުވަތަ ހަލާކުވެއްޖެނަމަ، އައު ކާޑެއް ހެދުމަށް ހިނގާ ޚަރަދު މަސައްކަތާ ޙަވާލުވާ ފަރާތުން ދޭންޖެހޭނެއެވެ.

ގ. ޚިދުމަތް ދޭ ފަރާތުގެ މުވައްޒަފުންނާއި ޚިދުމަތް ހޯދާ ފަރާތުގެ މުވައްޒަފުންނާ ދެމެދު ދިމާވާ މައްސަލަތަކުގައި މަސްލަހަތު ގެއްލޭ ގޮތަށް ވާހަކަ ދެއްކުމުގެ ބަދަލުގައި މިކަން ހައްލުކުރުމަށް މާފުށި ޖަލަށް ހުށަހަޅަންވާނެއެވެ.

# ކެއުމުގެ ފެންވަރު ބެލުން

ހ. ޚިދުމަތް ދޭ ފަރާތުން ތައްޔާރުކުރާ ކާތަކެތި ހުންނަންވާނީ ޚިދުމަތް ހޯދާ ފަރާތާއި ޚިދުމަތް ދޭ ފަރާތުން އެއްބަސްވެފައިވާ މެނޫއާ އެއްގޮތަށް ސިއްޙީގޮތުން އެކަށީގެންވާ ރައްކާތެރިކަމާއެކުގައެވެ. ކާތަކެތީގެ ރަހަ ރަނގަޅު ވާންވާނެއެވެ. ކާބޯތަކެތީގެ ތާޒާކަންމަތީގައި ކޮންމެ މީހަކަށްވެސް ރަގަޅަށް ފުދޭ މިންވަރަށް ކާން ލިބެން ޖެހޭނެއެވެ. ފުދޭ މިންވަރު ކަނޑައަޅާނީ ޚިދުމަތް ހޯދާ ފަރާތުންނެވެ. މިގޮތުން ހޫނުކޮށް ބަހައްޓަންޖެހޭ ރިހަފަދަ ތަކެތި ހޫނުކޮށް ބެހެއްޓުމަށް ބޭނުންކުރަންޖެހޭ ތަކެތި ބޭނުންކޮށްގެން، ހޫނުކަންމަތީ ގަޑި ނިމެންދެން ބަހައްޓަންވާނެއެވެ.

ށ. މެނޫތަކުގައި ހިމެނިފައިވާ ދިވެހި ކެއުންތަކުގައި ހިމެނޭ ގަރުދިޔަ ހުންނަންޖެހޭނީ ތާޒާ ކަނޑުމަހުގައެވެ. ކަނޑުމަސް ލިބެން ނެތްނަމަ ޚިދުމަތް ދޭ ފަރާތުން ޚިދުމަތް ލިބިގަންނަ ފަރާތަށް އެކަން އެންގުމަށްފަހު އެފަރާތުން އަންގާ ގޮތަކަށް ތަކެތި ތައްޔާރު ކޮށްދޭންވާނެއެވެ. އަދި މަސްހުނި ހަދަންވާނީ ތާޒާ ވަޅޯމަހުގައި (ކަނޑު މަސް) ނުވަތަ ރާއްޖޭގެ ކުންފުންޏަކުން ތައްޔާރުކުރާ ދަޅު (ޗަންކުސް އިން އޮއިލް) މަހުގައެވެ.

ނ. މެނޫގައި ހުންނަންޖެހޭ ބަތް ހުންނަންޖެހޭނީ ހުދު ހަނޑޫ، ތައި ވައިޓް ރައިސް ނުވަތަ މިއަށްވުރެ މޮޅު ހަނޑުލެއްގައެވެ. އަދި ހަވީރު ސައިގެ ހެދިކާ ހުންނަންޖެހޭނީ ތަފާތު ބާވަތް ތަކުންނެވެ. ހެދިކާ ހުންނަން ޖެހޭނީ ޢާންމުކޮށް ހުންނަ ސައިޒުގެ ހެދިކާއެވެ.

ރ. ސްޕެގެޓީ ހުންނަ ދުވަސް ދުވަހު ސްޕެގެޓީ ކައްކަން ޖެހޭނީ ސަން ރިމޯ ބްރޭންޑްގެ ސްޕެގެޓީގައެވެ. އަދި އެކި ދުވަހު ހުންނަންވާނީ ތަފާތު ސޯސްގައި ތައްޔާރުކޮށްފައެވެ. (ޗިކަން ސޯސް، ޓޫނާ ސޯސް، ބްލޮގްނައިސް ސޯސް)

ބ. ކޮންމެ ކާ ގަޑިއެއް އަދި ސައި ގަޑިއެއްގައި ޓިޝޫ އަދި ދަތްކޮށްޓި ލިބެން ހުންނަންވާނެއެވެ.

# ސްޓޮކް:

ހ. ޚިދުމަތް ހޯދާ ފަރާތުގެ ކަންތައްތައް ހަމަޖެހިފައިވާ ގޮތުން ދިމާވެދާނެ އެމަޖެންސީއަކަށްޓަކައި އަބަދުވެސް އެފަދަ ޙާލަތްތަކުގައި ބޭނުންކުރުމަށް 07 (ހަތެއް) ދުވަހުގެ ކޮއްތު ސްޓޮކެއް ޚިދުމަތް ދޭ ފަރާތުން ޚިދުމަތް ހޯދާ ފަރާތުގެ މަރުޒަކުގައި ބަހައްޓަންވާނެއެވެ. މި ސްޓޮކްގައި ބެހެއްޓޭ ތަކެއްޗަކީ މުއްދަތު ހަމަނުވާ ރަނގަޅު ތަކެއްޗަކަށް ވާންވާނެއެވެ. އަދި ޚިދުމަތް ހޯދާ ފަރާތް ބޭނުންވެއްޖެ ކޮންމެ ހިނދެއްގައި މިސްޓޮކް ބަލާ ފާސް ކުރެވިދާނެއެވެ.

# ޚިދުމަތް ދޭ ފަރާތުން ގެންގުޅޭ ތަކެއްޗާއި ވެހިކަލް

ހ. ޚިދުމަތަށް ބޭނުންވާ، ކަނޑާއި އެއްގަމުގެ ޓްރާންސްޕޯރޓް ހަމަޖައްސާނީ ޚިދުމަތް ދޭ ފަރާތުންނެވެ. މިގޮތުން ބޭނުންކުރެވޭ އުޅަނދުތައް ޚިދުމަތް ހޯދާ ފަރާތުގައި ރަޖިސްޓްރީ ކުރަންވާނެއެވެ. ޚިދުމަތް ދޭ ފަރާތުން ޚިދުމަތް ހޯދާ ފަރާތުގައި ރަޖިސްޓްރީ ކޮށްފައިވާ އުޅަނދެއް ފިޔަވައި އެހެން އުޅަނދެއްގައި ތަކެތި ގެންނަން ބޭނުންވެއްޖެނަމަ އެކަން ޚިދުމަތް ހޯދާ ފަރާތަށް އަންގާ ލިޔުމަކުން ހުއްދަ ހޯދަންވާނެއެވެ.

ށ. މެސްރޫމްތަކުގައި ބޭނުންކުރާ ފޮތިތައް ދޮވުމުގެ ކަންތައް ކުރަންވާނީ ޚިދުމަތް ދޭ ފަރާތުންންވެ.

# މަސައްކަތާ ހަވާލުވި ފަރާތުގެ ޒިންމާ

ހ. ޚިދުމަތް ދޭ ފަރާތުން ތައްޔާރުކުރާ ކާބޯތަކެތި ޚިދުމަތް ހޯދާ ފަރާތުގެ މެސްރޫމްތަކުގައި ހުންނަން ޖެހޭނީ ބުފޭގައެވެ. މިގޮތުން ކެއުން ތައްޔާރުކުރަންޖެހޭ ގަޑިތަކަށް، މެނޫގައިވާ ތަކެތި ހުންނަންޖެހޭނީ ބުފޭއަށް އެރުވިފައެވެ. އަދި ކާގަޑިޖެހުމުގެ 30 (ތިރީސް) މިނެޓަށްވުރެ ކުރިން ބުފޭއަށް ކާއެއްޗެހި ނަގައިގެން ނުވާނެއެވެ. އަދި ކާބޯ ހުރިހާ ތަކެއްޗެއްވެސް ބަހައްޓާފައި ހުންނަންވާނީ އަބަދުވެސް ތަކެއްޗަށް އަޅާ މަތިޖަހާފައެވެ.

ށ. ހުރިހާ މެސްރޫމެއްގައި ބޭނުންކުރާ މޭޒުތަކުގައި ހުންނަންޖެހޭނީ ރީތިކޮށް އިސްތިރިކޮށް ރޫފިލުވާފައިވާ ފޮތި އަޅާފައެވެ. އަދި މިފޮތި މަދުވެގެން ހަފްތާއަކު 02 (ދޭއް) ފަހަރު ބަދަލުކުރަންވާނެއެވެ. އަދި ހަފްތާއެއް ނުވިކަމުގައިވިޔަސް ހަޑިވެއްޖެނަމަ، އެފޮތިގަނޑެއް ވަގުތުން ބަދަލުކުރަން ޖެހޭނެއެވެ.

ނ. މެސްރޫމްތަކުގައި ފެން/ޖޫސް ފަދަ ތަކެތި ބުއިމަށް ބަހައްޓަންވާނީ ބިއްލޫރި ތައްޓެވެ. މިނޫން ބާވަތެއްގެ ތައްޓެއް ބޭނުންކުރަންވާނީ ޖަލު އޮފީހުގެ ހުއްދަ ލިބިގެންނެވެ.

ރ. މެސްރޫމްގައި ތަށި، ޖޯޑް، އަދި އުލާއި ސަމުސާ ފަދަ ތަކެތީގެ ގޮތުގައި ބަހައްޓަންވާނީ ޖަލު އޮފީހުން ޤަބޫލުކުރާ މީޑިއަމް ސްޓޭންޑަރޑަށްވުރެ ދަށްނޫން ފެންވަރެއްގެ ތަކެއްޗެވެ.

ބ. މެސްރޫމްތަކުން ކާ މީހުން، ކައި ނިމުމުން، ކޭ ތަށިތައް ވީހާވެސް އަވަހަކަށް މޭޒުމަތިން ނަގާ މޭޒުމަތި ސާފުކުރަން ވާނެއެވެ.

ޅ. މެސްރޫމްގައި ކެއިން ބުއިމުގެ ޚިދުމަތް ދެމުންދާގޮތް ބަލާ ޗެކްކުރުމަށާއި ދިމާވާ މައްސަލަތައް ހައްލުކުރުމަށް އަބަދުވެސް މެސްރޫމް ސްޕަވައިޒަރެއް ހުންނަންވާނެއެވެ.

ކ. ޚިދުމަތް ދޭ ފަރާތުން ބޭނުންކުރާ ސަރަހައްދުގެ ނަރުދަމާ ބެދޭފަދަ އެއްވެސް ކަމެއް ކޮށްގެން ނުވާނެއެވެ. އަދި ނަރުދަމާ ބެދިއްޖެނަމަ، މާފުށި ޖަލުގެ ލަފާގެ މަތިން ނަރުދަމާ ސާފުކުރުމުގެ މަސައްކަތް ކުރުމަކީ ޚިދުމަތް ދޭ ފަރާތުގެ ޒިންމާއެކެވެ.

އ. ބަދިގޭގައާއި، ގުދަނާއި މެސްރޫމްތަކުގައި މެހިމަރާ ވަޞީލަތްތައް ބެހެއްޓުމާއި މެހި/މަދިރި ފަދަ ތަކެތި ކޮންޓްރޯލް ކުރުމަކީ ޚިދުމަތް ދޭ ފަރާތުގެ ޒިންމާއެކެވެ.

ވ. ޚިދުމަތް ދޭ ފަރާތުގެ މުވައްޒަފުން ބޭތިއްބުމާއި އެފަރާތްތަކަށް ކުރަންޖެހޭ އެނޫންވެސް ޚަރަދުތައް ކުރަންޖެހޭނީ ޚިދުމަތް ދޭ ފަރާތުންނެވެ.

މ. ޚިދުމަތް ދޭ ފަރާތުން ތައްޔާރުކުރާ ކާބޯ ތަކެތި ސިއްޙީގޮތުން އެކަށީގެންނުވާ ފެންވަރެއްގައި ހުރެއްޖެނަމަ، ޚިދުމަތް ހޯދާ ފަރާތުން އެކަން ބެލުމަށްފަހު ބަދަލުކުރަން ޚިދުމަތް ދޭ ފަރާތަށް އަންގައިފިނަމަ އިތުރު އަގަކާނުލައި އެގަޑިއަކަށް ކަނޑައެޅިފައިވާ ކާބޯ ތަކެތި 01 (އެކެއް) ގަޑިއިރުގެ ތެރޭގައި ޚިދުމަތް ދޭ ފަރާތުން ތައްޔާރުކުރަން ޖެހޭނެއެވެ.

ފ. ޚިދުމަތް ދޭ ފަރާތުން ކެއުމާއި ބުއިން ތައްޔާރުކުރަންޖެހޭ ގަޑިއަށް ކެއުމާއި ބުއިން ތައްޔާރު ނުކުރެވި ލަސްވެގެން 01 (އެކެއް) ގަޑިއިރު ވެއްޖެނަމަ، ޚިދުމަތް ހޯދާ ފަރާތުން ހަމަޖައްސާ ގޮތެއްގެމަތީން އެލަސްވީ ވަގުތެއްގެ ކެއުމާއި ބުއިމުގެ ކަންތައް ހަމަޖެއްސުމަށްފަހު ހިނގި ޚަރަދު އެމަސްނިމުމުން ޚިދުމަތް ދޭ ފަރާތުން ހުށަހަޅާ ބިލުން އުނިކުރެވޭނެއެވެ.

ދ. އެއްބަސްވުމުގެ މުއްދަތުގެ ތެރޭގައި، މެސްރޫމްތަކުގައި ބޭނުންކުރާ ގޮނޑިއާއި މޭޒު ފިޔަވައި، ކައްކާ ކާންދިނުމާ ގުޅޭ އެހެން ހުރިހާ ތަކެއްޗެއް ހޯދަންޖެހޭނީ ޚިދުމަތް ދޭ ފަރާތުންނެވެ.

ތ. ޚިދުމަތް ދޭ ފަރާތް ބަގުރޫޓްވުން ނުވަތަ ޝަރީޢަތާއި ޤާނޫނާއި ޚިލާފްވުމުގެ ކުށުގައި އަދަބެއްލިބި ނުވަތަ އެފަދަ ކަމެއްގެ ތުހުމަތުގައި ބަންދުކުރެވިގެން ނުވަތަ އެފަދަ ކަމެއްގައި ނަޞޭޙަތް ދެވިއްޖެނަމަ އެކަމެއްގެ ބާވަތުން މަސައްކަތް ވަގުތުން އެހެން ފަރާތަކާ ޙަވާލުކުރުމުގެ އިޚްތިޔާރު ޚިދުމަތް ހޯދާ ފަރާތަށް ލިބިގެންވެއެވެ.

ލ. އެއްބަސްވުމުގައި ނުހިމެނޭ ކަމެއް ދިމާވެއްޖެނަމަ އެކަމެއް ޙައްލުކުރާނީ ޚިދުމަތް ހޯދާ ފަރާތާއި ޚިދުމަތް ދޭ ފަރާތް ވާހަކަ ދައްކައިގެންނެވެ. މިގޮތުން ޙައްލުކުރާ ކަންތައްތައް ވީއެންމެ އަވަހަކަށް ލިޔުމުން ފެންނަން އޮންނަންވާނެއެވެ. ދެފަރާތް ވާހަކަ ދައްކައިގެން އެދެވޭ ޙައްލަކަށް ނާދެވިއްޖެނަމަ، ދިވެހި ރާއްޖޭގެ ޝަރުޢީ ކޯޓަކަށް ހުށަހެޅުމުގެ ޙައްޤު ޚިދުމަތް ހޯދާ ފަރާތަށާއި ޚިދުމަތް ދޭ ފަރާތަށްވެސް ލިބިގެންވެއެވެ.

ގ. ޚިދުމަތް ދޭ ފަރާތުން އެއްބަސްވުމުގެ މުއްދަތުގެ ތެރޭގައި އެއްވެސް މައްސަލައެއްނުޖެހި، ކެއުމުގެ ރަހަ އާއި ދޭ ޚިދުމަތުގެ ފެންވަރު ރަނގަޅުކަމަށް ޚިދުމަތް ހޯދާ ފަރާތަށް ފާހަގަކުރެވޭނަމަ، ދެވަނަ ފަހަރަށް މިމަސައްކަތަށް ފަރާތެއް ހޮވުމުގައި އިސްކަންދެވޭނެއެވެ.

ޏ. ޚިދުމަތް ހޯދާ ފަރާތުން ދީފައިވާ މަޢުލޫމާތާއި ޚިދުމަތް ދޭ ފަރާތުން ހުށަހަޅާފައިވާ ޕްރޮޕޯސަލާއި އެއްގޮތަށް ޚިދުމަތް ކުރިއަށް ގެންދޭތޯ ހިދުމަތް ހޯދާ ފަރާތުން ޗެކްކޮށް ބަލާނެއެވެ. މިގޮތުން މިކަން ކުރާނީ ޖަލު އޮފީހުންނެވެ.

ސ. ޚިދުމަތް ހޯދާ ފަރާތާއި ޚިދުމަތް ދޭ ފަރާތާއި ދެމެދު ފަސޭހަކަމާއެކު މުއާމަލާތު ކުރެވޭނެ ނިޒާމެއް ޤާއިމްކުރެވިފައި އޮންނަން ޖެހޭނެއެވެ. މިގޮތުން ޚިދުމަތް ހޯދާ ފަރާތުން އެއްބަސްވުމުގައި ހިމެނުމަށް ފޯރުކޮށްދޭ ފޯނު ނަމްބަރުތަކަކީ ޚިދުމަތް ދޭ ފަރާތުން ބޭނުންވެއްޖެ ކޮންމެ ހިނދެއްގައި ފަސޭހަކަމާއެކު ގުޅޭނެ ނަންބަރެއްކަމުގައި ވާންވާނެއެވެ. އަދި ޚިދުމަތް ދޭ ފަރާތުން ޚިދުމަތް ހޯދާ ފަރާތާއި ގުޅަން ޖެހިއްޖެ ހިނދެއްގައި ގުޅަމުން ގެންދާނެ ފަރާތުގެ މަޢުލޫމާތު އެއްބަސްވުމުގައި ހިމެނޭނެއެވެ.

ޑ. ދެފަރާތުން އެއްބަސްވެފައިވާ ގޮތާއި ޚިލާފަށް ޚިދުމަތް ދޭ ފަރާތުން ކަންތައް ކުރާނަމަ އަދި ޚިދުމަތް ހޯދާ ފަރާތުން ކަނޑައަޅާ މުއްދަތެއްގައި ޚިދުމަތް ދޭ ފަރާތުން އެކަމެއް އިސްލާޙްނުކޮށްފިނަމަ، ދެފަރާތު ދެމެދުގައި ވެވޭ އެއްބަސްވުން ބާޠިލްކުރުމުގެ އިޚްތިޔާރު ޚިދުމަތް ހޯދާ ފަރާތަށް ލިބިގެންވެއެވެ. މިގޮތުން ފާހަގަކުރެވޭ އެކިއެކި މައްސަލަތަކާ ގުޅިގެން ޚިދުމަތް ހޯދާ ފަރާތުން އަންގާ އެންގުން ތަކުގައި ޚިދުމަތް ދޭ ފަރާތުން ސޮއިކުރަން ޖެހޭނެއެވެ. މިގޮތުން އަންގާ އެންގުންތަކުގައި ޚިދުމަތް ދޭ ފަރާތުން ސޮއި ނުކޮށްފިނަމަ ޤަވާއިދުގައިވާ ގޮތުގެމަތިން ފިޔަވަޅު އެޅުމުގެ އިޚްތިޔާރު ޚިދުމަތް ހޯދާ ފަރާތަށް ލިބިގެންވެއެވެ.

ޒ. ޚިދުމަތް ދޭ ފަރާތުން ޚިދުމަތް ދިނުމަށް ފަށާތަނުންވެސް ޚިދުމަތް ހޯދާ ފަރާތާއި ޚިދުމަތް ދޭ ފަރާތުން އެއްބަސްވާގޮތަށް ކެއުމުގެ ކަންތައް ޚިދުމަތް ދޭ ފަރާތުން ހަމަޖައްސަވައިދެވެން ނެތިގެން އެކަން ހުއްޓާލަން ގަސްދުކުރާނަމަ ގަސްދުކުރާ ތާރީޚްގެ 03 (ތިނެއް) މަސްދުވަހުގެ ކުރިން ލިޔުމަކުން އެކަން ހިދުމަތް ހޯދާ ފަރާތަށް ހުށަހަޅަންވާނެއެވެ. އަދި މިކަން ޚިދުމަތް ހޯދާ ފަރާތުން ވަކިގޮތަކަށް ނިންމަންދެން ކައްކާ ކާންދިނުމުގެ ކަންތައް ޚިދުމަތް ދޭ ފަރާތުން ހަމަޖައްސައިދޭންޖެހޭނެއެވެ. އަދި ޚިދުމަތް ދޭ ފަރާތް ޚިދުމަތުން ވަކިކުރަން ޚިދުމަތް ހޯދާ ފަރާތުން ބޭނުންވެއްޖެނަމަ 02 (ދޭއް) މަސްދުވަހުގެ ނޯޓިސްއެއް ޚިދުމަތް ދޭ ފަރާތަށް ދިނުމަށްފަހު އެފަރާތް ވަކިކުރެވިދާނެއެވެ.

މެނޫ

1. އޮފިސަރުންނާއި މުއްޒަފުންނަށް ތައްޔާރުކުރާ އާންމު މަސްމަހުގެ މެނޫ

## ހ. ހެނދުނު ސައި

|  |  |  |  |  |  |  |
| --- | --- | --- | --- | --- | --- | --- |
| **ހެނދުނު ސައި** | | | | | | |
| **ހޮނިހިރު** | **އާދީއްތަ** | **ހޯމަ** | **އަންގާރަ** | **ބުދަ** | **ބުރާސްފަތި** | **ހުކުރު** |
| ފުރުޓް ޖޫސް، ހޫނު މައިލޯ، ކަޅުސައި، ކިރުސައި، ހޫނު/ފިނި ކަޅު/ކިރުކޮފީ / ތްރީ އިން ވަން ޕެކެޓް ކޮފީ (މައިލޯ، ކޮފީ، ކިރު، ހަކުރު، އީކްއަލް ޝުގަރ ވަކިން ލިބެން ހުންނަ ގޮތަށް) | | | | | | |
| ރޮށި، ޕާން، ބަޓަރ، ޖޭމް، ޕީނަޓް ބަޓަރ، ނަޓެއްލާ، ކޯން ފްލޭކްސް، ސީރިއަލް، ފުލްކްރީމް މިލްކް، ބިސް/ބިސްގަނޑު، ތެލުލި 02 ސޮސެޖް. (ޕޯޝަން ބަޓަރ، ޕޯޝަން ޖޭމު) | | | | | | |
| ގަރުދިޔަ ހުންނަ ދުވަސްތަކުގައި ލުނބޯ، ރޯމިރުސް، ފިޔާ، ތެލުލި މިރުސް، ލޮނުމިރުސް، ލޮނުމެދު ހުންނަންވާނެއެވެ. | | | | | | |
| ހުނިރޮށި | މުގު ރިހަ | ބަށި މަސްހުނި | ތަރުކާރީ ހިކިކޮށް | ހަނާކުރި ބަރަބޯ | ހުނިރޮށި | ހަނާކުރިމަސް (ވަޅޯމަހުގައި) |
| ވަޅޯމަސް ރިހަ | ހަނާކުރިމަސް (ވަޅޯމަހުގައި) | ހަނާކުރިމަސް (ތެޔޮމަސްދަޅުގައި) | ފަތު މަސްހުނި | މުގު ރިހަ | ތެލުލި ރިހާކުރު | ބަރަބޯ މަސްހުނި |
| ދަޅުމަހުގައި މަސްހުނި (ތެޔޮމަސްދަޅު) | - | - | - | - | ދަޅުމަހުގައި މަސްހުނި (ތެޔޮމަސްދަޅު) | - |
| ގަރުދިޔަ | - | - | - | - | ގަރުދިޔަ | - |
| އޮރެންޖް | ކަރާ | އާފަލު | އަލަނާސި | ފަޅޯ | ޕެއާޒް | ދޮންކެޔޮ |

\* ޕާން ޓޯސްޓުކޮށް ބޭނުންވާ ފަރާތްތަކަށް އެގޮތަށް ލިބެން ހުންނަން ވާނެއެވެ. އަދި ބްރައުން ބްރެޑް (ގްރެއިން) ބޭނުންވާ ފަރާތްތަކަށް ލިބެން ހުންނަންވާނެއެވެ.

\* ސޮސެޖް ހުންނަންވާނީ ތެލުލާފައެވެ. އަދި ކޮންމެ ދުވަހަކު ފުރުޓްގެ ވައްތަރެއް، ދޮންކެޔޮނަމަ 2 ވައް ދޮންކެޔޮ ލިބެންވާނެއެވެ.

\* ކޮންމެ މީހަކަށް 500 އެމް.އެލް ގެ މިނަރަލްވޯޓަރ ފެންފުޅިއެއް ދޭންވާނެއެވެ.

\* ކޮންމެ މީހަކަށް ފެނުކެއްކި 02 ބިސް ދޭންވާނެއެވެ. ބިހުގެ ބަދަލުގައި ބިސްގަނޑު (އާދައިގެ ބިސްގަނޑު، ފިޔާމިރުސް ބިސްގަނޑު އަދި ހާފް ފްރައިޑް ބިސްގަނޑު) ބޭނުންވާ ވައްތަރެއް ބޭނުންވާ ފަރާތްތަކަށް ލިބެން ހުންނަންވާނެއެވެ.

## ށ. ނުވަގަޑި

|  |  |  |  |  |  |  |
| --- | --- | --- | --- | --- | --- | --- |
| **ނުވަގަޑި** | | | | | | |
| **ހޮނިހިރު** | **އާދީއްތަ** | **ހޯމަ** | **އަންގާރަ** | **ބުދަ** | **ބުރާސްފަތި** | **ހުކުރު** |
| ކްރިމް ކުރެކާސް ބިސްކޯދު، ކުދި ބިސްކޯދު، ޖޫސް | | | | | | |
| އައިސްމައިލޯ | ރޯސް ސިރަޕް | އައިސްމައިލޯ | ފްރެޝްފުރުޓް ޖޫސް | އައިސް މައިލޯ | ރޯސް ސިރަޕް | އައިސްމައިލޯ |
| ކުދިބަނަސް |  | ފާރޮށި |  | ކުދިބަނަސް |  | ފާރޮށި |

## ނ. މެންދުރު ކެއުން

|  |  |  |  |  |  |  |
| --- | --- | --- | --- | --- | --- | --- |
| **މެންދުރު ކެއުން** | | | | | | |
| **ހޮނިހިރު** | **އާދީއްތަ** | **ހޯމަ** | **އަންގާރަ** | **ބުދަ** | **ބުރާސްފަތި** | **ހުކުރު** |
| ދެވައްތަރުގެ ބަތް، ރޮށި، ގަރުދިޔަ، ސްޓީމް މިކްސް ވެޖްޓަބަލް، ސޫޕް (އެކި ދުވަހު އެކި ވައްތަރުގެ ސޫޕް) ލުނބޯ، ރޯމިރުސް، ފިޔާ، ތެލުލި މިރުސް، ލޮނުމިރުސް، ލޮނުމެދު، ޗިލީ ޕޭސްޓް، ކަޅުސައި، ޖޫސް، ޕާޕަރު، 03 ވައްތަރު ސޯސް | | | | | | |
| ހަނާކުރި ބީފް | ކުކުޅު ބިރިޔާނީ | ވެޖިޓަބަލް ރައިސް | މަސްފެން/ރިހާކުރުދިޔަ | ސްޕެގެޓީ ވިތު ސޯސް | ވަޅޯމަހު ނޫޑްލްސް | ކުކުޅު ބިރިޔާނީ |
| ތެލުލި ފަރުމަސް | މުގުރިހަ | ޗިލީ ޗިކަން | ވަޅޯ މަސް | ފިހުނު ކުކުޅު | ވަޅޯމަހު ކިރުގަރުދިޔަ | މުގުރިހަ |
| މިކްސް ވެޖިޓަބަލް ސެލެޑް | ގްރީން ސެލެޑް | ސީޒާ ސެލެޑް | ހުނި،އަސާރަ،ކާށި ކިރު | ފްރުޓް ސެލެޑް | ފިހުނު ސޮސެޖް | ޖަޕަނީސް ސެލެޑް |
| ފުރުޓް ކަސްޑަޓް | ފުރެޝް ފުރުޓް | ސޮފްޓް ޑްރިންކްސް | ތެލުލި ރިހާކުރު | ބިސްކަޓް ފަޖް | ކެރެޓް،ކިއުކަންބާ،ޓޮމާޓޯ (ކޮށާފައި) | އައިސްކްރީމް |
|  | ފްރެޝްފުރުޓް ޖޫސް | ބިސްގަނޑު | އަލަ / ކައްޓަލަ / މާޅޮސްކެޔޮ (ފެނުކެއްކި) | ސޮފްޓް ޑްރިންކްސް | ޕްޑިން | ފްރެޝްފުރުޓް ޖޫސް |
|  |  | އައިސްކްރީމް | ބޮނޑިބަތް |  |  |  |

\* ޖޫސް ހުންނަންޖެހޭނީ ތަފާތު ވައްތަރަކުންނެވެ.

\* ބޮނޑިބަތް އެކި ހަފްތާގައި ހުންނަން ވާނީ އެކިވައްތަރުގެއެވެ.

\* އަންގާރަ ދުވަހު ބަތް ހުންނަންވާނީ ބަރަބޯ/ފަޅޯ/ބަނބުކެޔޮގައި ތައްތާރުކޮށްފައެވެ. (އެކި ހަފްތާގައި އެކި ވައްތަރުގެ ބަތް)

\* ސްޕެގެޓީ ހުންނަންވާނީ އެކި ހަފްތާގައި ތަފާތު ސޯސްގައި (ޗިކަން ސޯސް، ޓޫނާ ސޯސް، ބްލޮގްނައިސް ސޯގް) ތައްޔާރުކޮށްފައެވެ.

\* ކޮންމެ ބޭފުޅަކަށް 500 އެމް.އެލް ގެ މިނަރަލްވޯޓަރ ފެންފުޅިއެއް ދޭންވާނެއެވެ.

## ނ. ހަވީރު ސައި

|  |  |  |  |  |  |  |
| --- | --- | --- | --- | --- | --- | --- |
| **ހަވީރު ސައި** | | | | | | |
| **ހޮނިހިރު** | **އާދީއްތަ** | **ހޯމަ** | **އަންގާރަ** | **ބުދަ** | **ބުރާސްފަތި** | **ހުކުރު** |
| ހޫނު/ފިނި މައިލޯ، ކަޅުސައި، ކިރުސައި، ހޫނު/ފިނި/ކަޅު/ކިރުކޮފީ / ތްރީ އިން ވަން ޕެކެޓް ކޮފީ | | | | | | |
| ގިތެޔޮ ބޯކިބާ | ރޯސްޕާން | ޑޯނަޓް | ޗޮކްލެޓް ކޭކް | ސިނަމަން ރޯލް | ޕާން ބޯކިބާ | ބަޓަރ ކޭކް |
| މައިލޯ ކޭކް | ބަޓަރ ކޭކް | ކޭކް ފޮޅި | ދޮންކެޔޮ ކަޖުރު | ގިތެޔޮ ބޯކިބާ | ޑޯނަޓް | ފޮނި ސޭންޑްވިޗް |
| ކަވާބު | ހަނޑޫ ގުޅަ | ބިސްކީމިޔާ | މިނީ ޕިއްޒާ | ކުޅި ބޯކިބާ | ޓޯސްޓު | ކަޓްލަސް |
| ރިހަފޮޅި | މަސްރޮށި | ފިހުނު ގުޅަ | ހިކިމަހު ބަޖިޔާ | ފުށް ކަވާބު | ފުށްގުޅަ | ހޮޓްޑޯގް |

\* މީހަކަށް ކުޅި ހެދިކާ ދޫކުރަންވާނީ 2 ވައްތަރުން ވައްތަރަކުން 2 ހެދިކާއެވެ. (ޖުމްލަ ކުޅި ހެދިކާ އަދި ފޮނި ހެދިކާއާއެކު، މަދުވެގެން 6 ހެދިކާއެވެ)

\*  ހެދިކާ ހުންނަން ޖެހޭނީ ޢާންމުކޮށް ހުންނަ ސައިޒްގެ ހެދިކާއެވެ.

\* ކޮންމެ މީހަކަށް 500 އެމް.އެލް ގެ މިނަރަލްވޯޓަރ ފެންފުޅިއެއް ދޭންވާނެއެވެ.

## ރ. ރޭގަނޑު ކެއުން

|  |  |  |  |  |  |  |
| --- | --- | --- | --- | --- | --- | --- |
| **ރޭގަނޑު ކެއުން** | | | | | | |
| **ހޮނިހިރު** | **އާދީއްތަ** | **ހޯމަ** | **އަންގާރަ** | **ބުދަ** | **ބުރާސްފަތި** | **ހުކުރު** |
| ދެވައްތަރުގެ ބަތް، ރޮށި، ގަރުދިޔަ، ލުނބޯ، ރޯމިރުސް، ފިޔާ، ތެލުލި މިރުސް، ލޮނުމިރުސް، ލޮނުމެދު، ޗިލީ ޕޭސްޓް، ކަޅުސައި، ޖޫސް، 03 ވައްތަރު ސޯސް، ޕާޕަރު | | | | | | |
| ޗިކަން ޕްރައިޑްރައިސް | ކުކުޅު ރިހަ | ކުޅި ރިހަ | ބަރަބޯ ރިހަ | މަސްރިހަ | ފަރުމަސް ދޮންރިހަ | ނާސިގްރެން |
| މުގުރިހަ | އަލުވި ހިތި | މުގުރިހަ | ވަޅޯމަހު ކިރުގަރުދިޔަ | ޗިލީ ބީފް | އާލީއޯ އޯލިއޯ | އަލުވި ކިރުގަރުދިޔަ |
| މިކްސް ވެޖިޓަބަލް ސެލަޑް | ފަތު ސަޓަނި | ޗިލީ ޗިކަން | ފަތު ސަޓަނި | ބާމިގޮރެން | ގްރިލްޑް ފިޝް | ފިހުނު ސޮސެޖް |
| ޗިލީ ސޮސެޖް | ތެލުލިމަސް | މިކްސް ވެޖިޓަބަލް ސެލަޑް | ފިހުނު މަސް | ޖަޕަނީސް ސެލެޑް | ފްރެޝް ފުރުޓް | ކެރެޓް،ކިއުކަންބާ،ޓޮމާޓޯ ކޮށާފައި |
| ފްރެޝް ފުރުޓް | ސާގު ބޮނޑިބަތް | ފުރުޓް ކަސްޓަޑް | ފްރެޝް ފުރުޓް | ޕިރިނީ | ގްރީން ސެލެޑް | ކެރަމަލް ޕުޑިން |
| ބިސްގަނޑު |  |  |  | ބިސްގަނޑު |  | ބިސްގަނޑު |

\* އާލިއޯ އޯލިއޯ ތައްޔާރުކުރަންވާނީ އޮލިޓާލިޔާ ބްރޭންޑްގެ އޮލިވް އޮއިލްގައެވެ.

\* ކޮންމެ މީހަކަށް 500 އެމް.އެލް ގެ މިނަރަލްވޯޓަރ ފެންފުޅިއެއް ދޭންވާނެއެވެ.

## ބ. ދަންވަރު ކެއުން

|  |  |  |  |  |  |  |
| --- | --- | --- | --- | --- | --- | --- |
| **ދަންވަރު ކެއުން** | | | | | | |
| **ހޮނިހިރު** | **އާދީއްތަ** | **ހޯމަ** | **އަންގާރަ** | **ބުދަ** | **ބުރާސްފަތި** | **ހުކުރު** |
| ހޫނު/ފިނި މައިލޯ، ކަޅުސައި، ކިރުސައި، ހޫނު/ފިނި ކަޅު/ކިރުކޮފީ / ތްރީ އިން ވަން ޕެކެޓް ކޮފީ | | | | | | |
| ޕާން | ވަޅޯމަހު ނޫޑްލްސް | ކޮއްތު ރޮށި | ޕާން | ހުނި ރޮށި | ދަޅުމަހު ނޫޑްލްސް | ތެޔޮ ރޮށި |
| ބިސްގަނޑު | ބިސްގަނޑު | ބިސްގަނޑު | ބިސްގަނޑު | ވަޅޯމަހު މަސްހުނި | ބިސްގަނޑު | ތެޔޮދަޅު މަސްހުނި |
| 02 ސޮސެޖް | - | - | 02 ސޮސެޖް | - | - | - |

\* ޕާން ހުންނަ ދުވަސްދުވަހު މީހަކަށް 04 ފޮތި ޕާން އަދި ބަޓަރ، ޖޭމް ލިބެންވާނެއެވެ. (ޕޯޝަން ބަޓަރ އަދި ޕޯޝަން ޖޭމު)

\* ކޮންމެ މީހަކަށް 500 އެމް.އެލް ގެ މިނަރަލްވޯޓަރ ފެންފުޅިއެއް ދޭންވާނެއެވެ.

1. އޮފިސަރުންނާއި މުއްޒަފުންނަށް ތައްޔާރުކުރާ ރަމަޟާން މަހުގެ މެނޫ

## ހ. ރޯދަ ވީއްލުން

|  |  |  |  |  |  |  |
| --- | --- | --- | --- | --- | --- | --- |
| **ރޯދަވީއްލުން** | | | | | | |
| **ހޮނިހިރު** | **އާދީއްތަ** | **ހޯމަ** | **އަންގާރަ** | **ބުދަ** | **ބުރާސްފަތި** | **ހުކުރު** |
| ކަދުރު، | | | | | | |
| ދެވައްތަރުގެ ބަތް، ރޮށި، | | | | | | |
| ލުނބޯ، ރޯމިރުސް، ފިޔާ، | | | | | | |
| ކިރުސައި، ކަޅުސައި، | | | | | | |
| 03 ވައްތަރެއްގެ ހެދިކާ (މީހަކަށް 04 ކުޅި އަދި 02 ފޮނި މަދުވެގެން ލިބެންވާނެއެވެ. | | | | | | |
| ފޭރުފަނި | ކުރުނބާފަނި | ކަރާފަނި | އަލަނާސި ފަނި | ކަރާފަނި | ކުރުނބާފަނި | އަނބުފަނި |
| ފެޝަންފުރުޓް ފަނި | ރޯއަލަނާސި ފަނި | އަނބުފަނި | ބަނާނާ މިލްކްޝޭކް | ފްރެޝް އޮރެންޖް | ކެރެޓް ވިތު އެޕަލް ޖޫސް | ރޯއަލަނާސި ފަނި |
| ތޮރާ ކިރުގަރުދިޔަ | ކެރެޓް މަސްހުނި | ކޮޕީފަތު މަސްހުނި | ބަށި މަސްހުނި | މަސްކުރޮޅި އަދި ބަތްޕެން | ބަރަބޯ މަސްހުނި | ކޮޕީފަތު މަސްހުނި |
| ހަނާކުރި މަސް | ޗިލީ ބީފް | ފިހުނު ކުކުޅު | ފަރުމަސް ހިކިކޮށް | ޑެވިލްޑް ސޮސެޖް | ފަރާޓާ | ފަރުމަހު ދޮންރިހަ |
| ސީޒާ ސެލެޑް | ޗިކަން ސެލެޑް | ފަރާޓާ | ގްރީން ސެލެޑް | ޖަޕަނީސް ސެލެޑް | ފިހުނު ކުކުޅު | މިކްސްވެޖިޓަބަލް ސެލެޑް |
| ގަބުޅި ސަޓަނި | ބިސް ރިހަ | އަލުވި ހިތި | ވަޅޯމަހު ކިރުގަރުދިޔަ | ރޯމަހު ދޮންރިހަ | ބިސް ރިހަ | ހިކިމަހު ނޫޑްލްސް |
| ނާސިގްރެން | ފްރައިޑް ރައިސް |  | ހިކިމަހު ނޫޑްލްސް | ތަރުކާރީ ބަތް |  |  |
| މިކްސް ފްރެޝް ފުރުޓް | ޕުޑިން | މާރީބިސްކޯދު ފަޖް | އައިސްކްރީމް | މެގްނަމް ޕްޑިންގ | ޗޮކްލެޓް މޫސް | އައިސްކްރީމް |
| ޕިއްޒާ | ޓޯސްޓް | ބާގަރ | އެގް އެންޑް ޗީޒް ސޭންޑްވިޗް | ސަބްމެރިން | މަސްބަނަސް | ހޮޓްޑޯގް |
| ބަޖިޔާ | ހަނޑުލު ގުޅަ | މަސްރޮށި | ކަވާބު | ފިހުނު ގުޅަ | ކުޅި ބޯކިބާ | ބިސްކީމިޔާ |
| ޗޮކްލެޓް ކޭކު | ޑޯނަޓް | ގިތެޔޮ ބޯކިބާ | ސިނަމަން ރޯލް | ބަޓަރކޭކު | ރޯސްޕާން | ޕްޑިން |

\* ކޮންމެ މީހަކަކަށް 500 އެމް.އެލް ގެ މިނަރަލްވޯޓަރ ފެންފުޅިއެއް ދޭންވާނެއެވެ.

## ށ. ތަރާވީސް

|  |  |  |  |  |  |  |
| --- | --- | --- | --- | --- | --- | --- |
| **ތަރާވީސް** | | | | | | |
| **ހޮނިހިރު** | **އާދީއްތަ** | **ހޯމަ** | **އަންގާރަ** | **ބުދަ** | **ބުރާސްފަތި** | **ހުކުރު** |
| ސޫޖީ | މާޅޮސްކެޔޮ ކަނދި | ފަލޫދާ | ކުރުނބާފަނި | އަނބުފަނި | ފަލޫދާ | ކަށިކެޔޮ ކަނދި |
| ކަޅުސައި، ކިރުސައި | މަޑުފޮޅި، ކިރު، ހަނާކުރި ވަޅޯމަސް | ކަޅުސައި، ކިރުސައި | - | ކަޅުސައި، ކިރުސައި | މަޑުފޮޅި، ކިރު، ހަނާކުރި ވަޅޯމަސް | - |
| ޓޫނާ ސޭންޑްވިޗް | ޕަނީނޯ | ފުށްގުޅަ | ހަވާދުލީބިސް | ބިސްކީމިޔާ | އެގް އެންޑް ޗީޒް ސޭންޑްވިޗް | ޕިއްޒާ |
| ކުޅި ބޯކިބާ | ކަޓްލަސް | ޓޯސްޓް | ހަނޑުލު ގުޅަ | ކުޅި ބޯކިބާ | ކަވާބު | ސޮސެޖް ރޯލްސް |
| ގިތެޔޮ ބޯކިބާ | ރޯސްޕާން | ޑޯނަޓް | ޗޮކްލެޓް ކޭކް | ދޮންކެޔޮ ކަޖުރު | ޕާން ބޯކިބާ | ބަޓަރ ކޭކް |

\* ވައްތަރެއްގެ ހެދިކާ (މީހަކަށް 04 ކުޅި އަދި 02 ފޮނި މަދުވެގެން ލިބެން ހުންނަންވާއެވެ.)

\* ހެދިކާ ހުންނަންޖެހޭނީ އާމްކޮން ހުންނަ ސައިޒުގެ ހެދިކާއެވެ.

\* \* ކޮންމެ ބޭފުޅަކަށް 500 އެމް.އެލް ގެ މިނަރަލްވޯޓަރ ފެންފުޅިއެއް ދޭންވާނެއެވެ.

## ނ. ހާރުކެއުން

|  |  |  |  |  |  |  |
| --- | --- | --- | --- | --- | --- | --- |
| **ހާރުކެއުން** | | | | | | |
| **ހޮނިހިރު** | **އާދީއްތަ** | **ހޯމަ** | **އަންގާރަ** | **ބުދަ** | **ބުރާސްފަތި** | **ހުކުރު** |
| ބަތް، ރޮށި، ގަރުދިޔަ، ބަތްޕެން، ހަކުރު، ކާށިކިރު | | | | | | |
| ދޮންކެޔޮ، ފްރެޝް ފުރުޓް | | | | | | |
| ލުނބޯ، ރޯމިރުސް، ފިޔާ، | | | | | | |
| ކަޅުސައި، ޖޫސް | | | | | | |
| މުގު ރިހަ | މަސް ރިހަ | އަލުވި ހިތި | އަލުވިހިކި ރިހަ | މުގު ރިހަ | ތަރުކާރީ ދޮންރިހަ | މަސްރިހަ |
| ބިސް ރިހަ | ތަރުކާރީ ދޮންރިހަ | ހަނާކުރި މަސް | ފަރުމަސް ދޮންރިހަ | އަލުވި ހިކިކޮށް | ފިހުނު ކުކުޅު | ވަޅޯމަސް ކިރުގަރުދިޔަ |
| ތެލުލި މަސް | ފިހުނު މަސް | ތެލުލި ކުކުޅު | ފިހުނު މަސް | ވަޅޯމަހު ރިހަ | ސަޓަނި | ފިހުނު މަސް |
| ތަރުކާރީ (ވަކިން ކޮށާފައި) | ފަތު ސަޓަނި | ތަރުކާރީ (ވަކިން ކޮށާފައި) | ކެބެޖް ސަޓަނި | ފަތު ސަޓަނި | - | ތަރުކާރީ (ވަކިން ކޮށާފައި) |

\* ކޮންމެ މީހަކަށް 500 އެމް.އެލް ގެ މިނަރަލްވޯޓަރ ފެންފުޅިއެއް ދޭންވާނެއެވެ.

1. ޚާއްސަ ދުވަސްތަކުގެ މެނޫ

|  |  |
| --- | --- |
| **ޚާއްސަ ދުވަސްތަކުގެ މެނޫ** | |
| މެނޫ | ވަގުތު |
| އަވެލި މޮޑެފައި އަދި ހަނާކުރިމަސް، ކުޅިބޯކިބާ، ގަބުޅި ބޯކިބާ، ސްޕްރެޑް ޗީޒް | ހެނދުނު |
| ދެ ވައްތަރުގެ ސޭންޑްވިޗް، ސޮފްޓް ޑްރިންކްސް | ނުވަގަޑި |
| ފަރާޓާ، ތަރުކާރީ ބަތް، ތަންދޫރީ ޗިކަން، ރޮށި، ދެވައްތަރުގެ ބަތް، މުގު ރިހަ، ޕަޕާޔާ މިލްކް ޝޭކް، މެގްނަމް ޕްޑިން، ސެލެޑް، ޕާޕަރު، ސޮފްޓް ޑްރިންކްސް | މެންދުރު |
| ތިންވައްތަރުގެ ކުޅި، ތިންވައްތަރު ފޮނި | ހަވީރު |
| ކުކުޅު ކުރަނޑި ހިކިކޮށް، ފްރައިޑް ނޫޑްލްސް، ދެވައްތަރުގެ ބަތް، ރޮށި، ސާމްބަރު، ފްރެޝް ޖޫސް، ފްރެޝް ފުރުޓްސް، ބިސްކޯދު ފަޖް، ސެލެޑް | ރޭގަނޑު |

\* ހެނދުނު ސައިގައި ހިމެނިފައި އެވަނީ އާއްމު މަސްމަހުގެ މެނޫގައި ހިމެނޭ ތަކެތީގެ އިތުރުންނެވެ.

\* ކޮންމެ ކާގަޑިއަކު ކޮންމެ މީހަކަށް 500 އެމް.އެލް ގެ މިނަރަލްވޯޓަރ ފެންފުޅިއެއް ދޭންވާނެއެވެ.

|  |  |
| --- | --- |
| 1. މާހެފުންގެ މެނޫ  * ކަދުރު، ކާށި، ވަޅޯ މަސް * ފޮނި މޮޑުން (ބިސް ކޯދު) * ކުޅި ފާރޮށި (ރިހާކުރު އަޅާފަ) * އަވެލި * މަސްކުރޮޅި * ބަތްޕެން * ފިހުނު މަސް * ތެލުލި އަލަ، ތެލުލި ކައްޓަލަ، ތެލުލި ބަންކެއޮ * ފްރެޝް ފުރުޓް * ފެން * ދުފުން * ޓިޝޫ |  |
| 1. ރަސްމިއްޔާތު ތަކުގެ މެނޫ  * ޓޫނާ ފްރައިޑް ނޫޑްލްސް * ރޮށި * މޮޅު ހަނޑުލުގެ ބަތް * ކުކުޅު (ހިކިކޮށް) * ފަރުމަހުގެ ދޮންރިހަ * ފިހުނު މަސް * އަލުވި / ބަށި (ހިކި ކޮށް) * ކަންކުން ބީފް * ޖަޕަނީސް ސެލެޓް * ނީސް ސެލެޑް * ޗޮކްލެޓް ފަޖް * ޕިރިނީ / ޕުޑިންގ * ސޮފްޓް ޑްރިންކްސް * ފެން * ދުފުން * ޓިޝޫ |  |
| 1. އޮފިސަރުންނާއި މުވައްޒަފުންނަށް ބާއްވާ ރޯދަ ވީއްލުން  * ކަދުރު * ކަޅުސައި، ކިރު ސައި * ފްރެޝް ފުރުޓް (3 ވައްތަރު) * ރޮށި، ފަރާޓާ * މޮޅު ހަނޑުލުގެ ބަތް * ފަރުމަހުގެ ދޮން ރިހަ * އަލުވި (ހިކި ކޮށް) * މަސްކުރޮޅި | * ބަތްޕެން * ކޮޕީފަތު ސަޓަނި (ރިހާކުރު އަޅާފައި) * ކޭކް (2 ވައްތަރެއް) * ކުޅި ބޯކިބާ، ކަޓްލަސް * ފެން * ދުފުން * ޓިޝޫ * ކަރާ ފަނި، ކުރުނބާ ފަނި، އަނބު ފަނި |
| 1. ވީ.އައި.ޕީ (މިނިސްޓަރުން ފެންވަރުގެ ބޭފުޅުން ބައިވެރިވެލައްވާ) ސައިފޮދު  * 5 ވައްތަރުގެ ކުޅި ހެދިކާ * 3 ވައްތަރުގެ ފޮނި ހެދިކާ * ކަޅު ސައި، ކިރު ސައި، އައިސް ކޮފީ * ސޮފްޓް ޑްރިންކްސް * ދުފުން * ފެން * ޓިޝޫ | 1. ވީ.ވީ.އައި.ޕީ ( ރައީސުލްޖުމްހޫރިއްޔާ ބައިވެރިވެލައްވާ) ސައިފޮދު  * 6 ވައްތަރުގެ ކުޅި ހެދިކާ * 4 ވައްތަރުގެ ފޮނި ހެދިކާ * ކަޅު ސައި ، ކިރު ސައި، އައިސް ކޮފީ * ސޮފްޓް ޑްރިންކްސް * ފްރެޝް ޖޫސްގެ 2 ވައްތަރެއް * ދުފުން * ފެން * ޓިޝޫ |
|  | |

ޑްރެސް ކޯރޑް

## ބަދިގޭގައި މަސައްކަތްކުރާ މީހުން

* މަސައްކަތު ގަޑީގައި އޭޕްރަން އަޅަންވާނެއެވެ.



ޝެފް ހެޓް

އަތްކުރު ހުދު ގަމީސް

ކަޅު ބެލްޓް

ކަޅު ބޫޓު

ކަޅު ފަޓުލޫން

ނަން ޓެގް

## ވޭޓަރުން

* މަސައްކަތު ގަޑީގައި އޭޕްރަން އަޅަންވާނެއެވެ.



އަތްދިގު ހުދު ގަމީސް

ކަޅު ބެލްޓް

ކަޅު ބޫޓު

ކަޅު ފަޓުލޫން

ނަން ޓެގް

ބޯވ ޓައި